  Майя Бывальцева Асанысь аграрно-технической техникумын дышетскись Василий Зорин «Гурт, нюлэс но чорыг вордон возёс» ӧнеръя Удысужлыко устолыкъя огъяросси олимпиадаын Удмуртилэсь данзэ утёз. Сыӵе луонлык со басьтӥз олимпиадалэн элькун люкетаз вормыса, ивортэ Удмуртиысь дышетонъя но тодосъя министерстволэн пресс-службаез. Огъяросси вожвылъяськон 26–28 оштолэзе Тверь улосвылын ортчоз Удмуртиысь дышетсконниосын «Механизация сельского хозяйства» ӧнеръя тодон-валанъёс басьтӥсьёслэн устолыкъя элькун олимпиадазы 9-тӥ оштолэзе Асанысь техникумын ортчиз. Отчы Уваысь удысужлыко (профессиональной) колледжын, Сюмсиысь нюлэс но гурт возёсъя техникумын, Ижкарысь агростроительной техникумын но Асанысь аграрно-технической техникумын дышетскисьёс пыриськизы. Студентъёс теориез тодэмзэс, тракторез дасяны, герыез юнматыны быгатэмзэс возьматӥзы. Олимпиадалы йылпумъянъёсъя, 1-тӥ инты басьтӥз Асанысь Василий Зорин, 2-тӥ инты — отысь ик Сергей Симанов, 3-тӥ инты — Уваысь колледжысь Кирилл Повилягин. Тегъёс: Удмуртия гуртвозёс вожвылъяськон студентъёс Алнаш  